Y.B. TUAN PUAN JAMALIAH BINTI JAMALUDDIN: Tuan Speaker kerana memberi laluan untuk Bandar Utama bagi sedikit perbahasan. Pertama sekali Bandar Utama ingin memaklumkan di sini yang seperti Bukit Gasing, Bandar Utama memang sokong terhadap Pilihan Raya Kerajaan Tempatan yang sepatutnya sekarang ini di bawah Kementerian Perumahan dan Kerajaan Tempatan. Jadi sebelum ini saya masih ingat pada tahun lalu Ogos 2019, Y.B Zuraidah pernah memberi maklum balas yang mengatakan sebagai Menteri sudah semestinya menjadi tugas dan tanggungjawab saya untuk meyakinkan Perdana Menteri bahawa kita bersedia untuk Pilihan Raya Kerajaan Tempatan. Itu adalah yang dikatakan oleh Y.B Zuraidah tapi sekarang dia kata dia perlu sediakan kertas kajian dan sebagainya, tidak apa tapi saya harap pada penggal ini saya mengharapkan Kerajaan Persekutuan dapat merealisasikan Pilihan Raya Kerajaan Tempatan ini kerana hanya melalui Pilihan Raya Kerajaan Tempatan kita dapat memberi hak kepada penduduk-penduduk di kawasan memilih calon-calon yang mereka suka kerana ke banyakkan isu yang ada pada penduduk memang isu Kerajaan Tempatan. Ok, yang keduanya tadi saya telah mendengar pelbagai jenis perbahasan daripada Ahli Dewan Negeri kita ke banyakkan mereka
menyoalkan tentang prestasi Ahli Majlis kita di mana saya rasa saranan Jawatankuasa SELCAT ini pun sangat komprehensif kita menyarankan di mana kita akan menyediakan garis panduan untuk Ahli Majlis untuk memahami skop kerja, penilaian prestasi Ahli Majlis di wujudkan semula kita perlu menetapkan kelayakan minimum, kadar peratusan wajib hadir dan sebagainya. Saya rasa itu merupakan syarat terhadap Ahli Majlis kita supaya kita dapat mencari Ahli Majlis yang berkualiti tapi pada masa itu saya juga merasakan sekiranya kita benar-benar mahukan Ahli Majlis yang berkualiti kita perlu melaksanakan saranan ini secara komprehensif juga di mana pada muka surat 27, 8.12 telah menyarankan SELCAT, SELCAT menyarankan agar kadar elaun tetap Ahli Majlis dikaji semula memandangkan tugas yang harus digalas amat luas. Saya rasa perkara ini juga perlu dipandang berat kerana sekiranya kita mahu mencari seorang Ahli Majlis yang berkualiti yang mempunyai kelayakan dan sebagainya pada masa yang sama kita tidak mahu memberikan elaun yang berpatutan saya rasa agak sukar untuk Ahli Dewan Negeri kawasan konstitusi mencari Ahli Majlis yang berkualiti dan saya juga ingin menegaskan di sini ini bukanlah atas cadangan SELCAT sahaja kita mengeluarkan cadangan sebegini kerana pada muka surat 16, 5.9 kita mendapat maklum balas daripada Persatuan Penduduk. 5.9 mengatakan rata-rata RA berpandangan bahawa elaun Ahli Lembaga Ahli Majlis tidak berpatutan dengan kerja yang dilaksanakan, mereka berpendapat bahawa RM5,000.00 hingga RM10,000.00 adalah berpatutan. RM10,000.00 terlalu tinggi tapi saya cuma hendak maklumkan di sini elaun Ahli Majlis itu sekarang yang paling tinggi saya rasa di MBPJ, Majlis Perbandaran Petaling Jaya hanya mempunyai RM2,500.00 sahaja. Jadi untuk saya, saya cuma harap sekiranya kita mahu menjalankan saranan Jawatankuasa SELCAT kita perlu jalankan dengan bertanggungjawab dan logik sekiranya kita mempunyai permintaan tinggi terhadap Ahli Majlis prestasi Ahli Majlis, Kehadiran Ahli Majlis dan sebagainya kita juga perlu memastikan mereka mempunyai elaun yang berpatutan tidak terlalu tinggi tetapi berpatutan supaya mereka dapat menjalankan tugas mereka dengan sempurna. Dengan ini saya ingin menyokong penyata ini. Terima kasih.